NaiveNeuron/SloPal huggingface dataset:
Danko, Andrej, predseda NR SR (2019-03-28):
Prosím, prezentujme sa a hlasujme. (Hlasovanie.) Prítomných 142 poslancov, za 59, proti 12, zdržalo sa 66, nehlasovali 5. Konštatujem, že sme uvedený návrh neprijali. Teraz budeme hlasovať o bode 61 schváleného programu, ktorým je prvé čítanie o návrhu poslancov Dostála, Laurenčíka, Zimenovej, Slobodu, Osuského na vydanie zákona, ktorým sa mení zákon č. 300/1993 Z. z. o mene a priezvisku (tlač 1392). Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, poslankyni Simone Petrík, aby hlasovanie uviedla. (Hlasovanie o návrhu poslancov Národnej rady Slovenskej republiky Ondreja Dostála, Milana Laurenčíka, Zuzany Zimenovej, Vladimíra Slobodu a Petra Osuského na vydanie zákona, ktorým sa mení zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov , tlač 1392.)
Blanár, Juraj, poslanec NR SR (2014-10-30):
Pán poslanec Zajac, nechcem hodnotiť vaše vystúpenie, pretože už ho hodnotil váš stranícky kolega a ten smiech, ktorý za tým nasledoval, svedčí o všetkom, ako ho ohodnotili. Ale dovoľte mi, aby som trošku naznačil alebo poukázal na protirečenia, ktoré ste mali v tom vami manipulatívnom, indicionálnom a neviem ešte akom vystúpení, v ktorom ste sa snažili za každú cenu dokázať niečo ako vyšetrovateľ. A mám niekedy pocit, že ste si zmýlili pozíciu a že ste mali ísť asi za vyšetrovateľa. Ale v tomto prípade ste mali predovšetkým vyšetrovateľovi dať podnet a dať podnet na trestné stíhanie. Pretože dokonca ste sami povedali, že starostovia, aby mohli byť úspešní, a mnohých aj ja poznám, tak potom takýmto spôsobom konali. Prečo ste s tým starostom nešli za vyšetrovateľom, lebo sa tam udialo niečo nekalé? No preto ste nešli, lebo asi sa neudialo niečo nekalé, a keďže sa to dá krásne politicky takto spomenúť, ale už konať sa nedá, tak ste ešte pokračovali ďalej, že ide o stranícky klientelizmus. Tak potom akosi to nesedí, pán poslanec. Aký stranícky klientelizmus, keď to dostali aj iní starostovia ako starostovia za SMER? Vy ste asi si nejako pomýlili alebo ten klientelizmus chápete trošku ináč. No a vrcholom vášho vystúpenia je, a tu musím povedať, lebo ste to už druhýkrát zopakovali, ako vy dehonestujete mladých ľudí v Bratislave. To je niečo neskutočné. Vy ste vlastne povedali o mladých ľuďoch v Bratislave, že to sú jedni leniví ľudia, lebo hocijakí šikovnejší si v Bratislave nájde to miesto. Nech sa páči, choďte sa ich spýtať do Bratislavy, koľko je takých, ktorí potrebujú aj takúto podporu. Ale vy ste ich tu zmietli všetkých do jedného vreca. A to možno svedčí aj o vašom vystúpení, ktoré je čisto politické, vymyslené a manipulatívne. Nič viac. (Reakcia z pléna.)
Danko, Andrej, predseda NR SR (2019-09-13):
Pán poslanec Baránik. Pripraví sa poslankyňa Remišová.
Shahzad, Silvia, poslankyňa NR SR (2018-05-18):
Vážená pani predsedajúca, vážené panie poslankyne, vážení páni poslanci, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 943. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 979 z 20. apríla 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní. Prosím, pani predsedajúca, otvorte všeobecnú rozpravu.
Laššáková, Jana, podpredsedníčka NR SR (2012-09-12):
O vystúpenie v rozprave požiadal pán minister v súlade s rokovacím poriadkom. Nech sa páči, pán minister, máte slovo.
Pellegrini, Peter, predseda NR SR (2015-03-13):
Ďakujem pekne. Ďalším prihláseným do rozpravy je pán poslanec Poliačik. Nech sa páči, máte slovo, pán poslanec.
Zemanová, Anna, poslankyňa NR SR (2019-09-11):
Ďakujem pekne za slovo. Pán kolega, vaše vystúpenie a predloženie pozmeňujúceho návrhu poukazuje na to, že naozaj dneska nikto nevie, v akej podobe vlastne sa ide schvaľovať tento dôležitý návrh o ochrane prírody, pretože tieto zmeny a povoľovanie výnimiek a ďalšie veci, ktoré ste tu uvádzali, ste, naozaj ťažko vyhodnotiť v tejto chvíli, čo to bude mať za následok. Samotné výnimky sú katastrofou pre našu ochranu prírody. Výnimky likvidujú našu ochranu prírody. To si, prosím, uvedomme, či je to pri lesoch, či je to pri druhovej alebo akejkoľvek inej ochrane. Výnimky sú hlavným dôvodom, pre ktoré je naša príroda najviac, najviac poškodzovaná. Spomínali ste vo svojom vystúpení aj TANAP. No nepostrehla som, že by vlastne predkladateľ návrhu zákona, ani vy, riešil úlohu v prechodných ustanoveniach, kde vlastne zonácia Tatranského národného parku mala byť prijatá do dvoch rokov od účinnosti prijatia zákona o ochrane prírody a krajiny, ktorý bol prijatý v roku 2004. To znamená, v roku 2006 mala byť už hotová zonácia Tatranského národného parku. A dnes tu hovoriť o tom, že možno v roku 2023 sa predlžuje účinnosť, lebo sa budú sa prehodnocovať zonácie a chránené územia, je absolútny výsmech voči samotnému zákonu a je výsmech aj celého ministerstva, pretože keď si otvoríte stránku ministerstva a pozriete tam komisiu pre zonáciu Tatranského národného parku, tak je tam z roku 2011 ustanovená komisia ministrom Nagyom. Takže pán minister Sólymos ani sa len nesnažil dotiahnuť zonáciu do poriadku. A by som povedala, ani, do dnešného dňa dokonca Tatranský národný park funguje bez schváleného návštevného poriadku. A toto sú veci, na ktoré treba pou... (Prerušenie vystúpenia časomerom.)
Žitňanská, Jana, poslankyňa NR SR (2021-10-19):
Ďakujem veľmi pekne, pán predseda. Vážený pán minister, ctené kolegyne, kolegovia, v súlade s § 73 zákona o rokovacom poriadku som bola výborom určená ako spravodajkyňa k návrhu zákona, ktorý je uvedený pod tlačou 703. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 733 zo 4. októbra 2021 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Pán predseda, prosím, otvorte všeobecnú rozpravu.
Števulová, Zuzana, poslankyňa NR SR (2023-12-15):
A teda rada by som zareagovala na pána Gröhlinga a na to, čo by teda to ministerstvo športu a cestovného ruchu malo robiť. A napríklad teda, pán Gröhling, ja by som k tomu výpočtu ešte prihodila, že ak by sa teda ministerstvo cestovného ruchu zameralo na to, aby propagovalo Slovensko ako vzor ochrany ľudských práv, vzor podpory rodovej rovnosti, vzor krajiny, ktorá aj v cestovnom ruchu a v prírode uplatňuje ekologické a klimatické riešenie, určite by to veci prospelo. Ďakujem. (Potlesk.)
Ľ. Vážny, minister dopravy, pôšt a telekomunikácií SR: (2009-09-10):
Dňa 24. 6. 2009 bola pri silnej prietrži mračien zistená rozsiahla porucha násypu v kilometri 3,2 až 3,3. Prišlo k poklesu vozovky o 10 až 40 cm s porušením asfaltových vrstiev so sústavou pozdĺžnych a priečnych trhlín a k deformácii a porušeniu násypu. Okrem prerokovania vzniknutého stavu na mimoriadnych kontrolných dňoch, na ktorých sa prijali dočasné sanačné opatrenia, odvodňovacie štrkové rebrá a zakrytie trhlín proti vnikaniu ďalšej vody, Národná diaľničná spoločnosť dala vypracovať na Stavebnej fakulte STU znalecký posudok, ktorý má za cieľ určiť príčiny poruchy a navrhnúť spôsob sanácie. Pre overenie stavu násypu boli vykonané jadrové vrty na odber vzoriek a inklinometrické vrty mapujúce ďalšie možné deformácie násypu a bol preverený stav drenážnych potrubí. V súčasnosti sa dokončujú laboratórne skúšky odobratých materiálov a prebiehajú overovacie výpočty stability násypu. Po ich dokončení očakávame do 11. 9. 2009 závery odborného posudku. Medzitým projektant pripravuje možné varianty sanácie násypu. Výber konečného variantu je však, samozrejme, závislý od ukončenia laboratórnych skúšok a záverom odborného posudku Stavebnej fakulty STU. V zásade sa zatiaľ uvažuje s odstránením porušených vrstiev násypu a ich opätovným vybudovaním. Až na základe záverov odborného posudku bude možné určiť rozsah odstránenia havarovaného násypu, prípadne prijatie iných konštrukčných opatrení. K samotným prácam na sanácii je možné prikročiť až po úplnom určení postupu prác tak, aby pri prípadných prestojoch nedošlo k ďalšiemu zhoršeniu stavu násypu z dôvodu možného premočenia zrážkovou vodou. Presné príčiny havárie násypu budú určené v spomínanom odbornom posudku. Na jeho základe bude možné určiť priame zavinenie, napríklad, či ide o nedostatočný projekt alebo nedodržanie technologických postupov zo strany zhotoviteľa a aj zodpovednosť za vzniknuté finančné náklady na sanáciu havárie. Chcem vás ubezpečiť, že ten, kto predmetnú chybu spôsobil, bude postihy s ňou súvisiace znášať, aj tie finančné postihy, a po ukončení tejto kauzy vás, pán poslanec, budem písomne informovať, aké závery definitívne sme prijali. Ďakujem za pozornosť.
Blanár, Juraj, podpredseda NR SR (2021-07-01):
Ďakujem, pán minister. Teraz poprosím opäť pána ministra životného prostredia Jána Budaja, aby odpovedal na otázku pána poslanca Radovana Kazdu. „Pán minister, vo veci sanácie environmentálnych záťaží existujú dôvodné riziká, že desiatky miliónov eur, ktoré doposiaľ nie sú zazmluvnené z Operačného programu Kvalita životného prostredia, ktoré by mali byť vyčerpané dokonca roka 2023, nebudú vyčerpané. Aké nové projekty pripravilo súčasné vedenie ministerstva pre oblasť riešenia problematiky environmentálnych záťaží v rámci Operačného programu Kvalita životného prostredia vo vzťahu k nevyčerpanej alokácii určenej pre environmentálnej záťaže?“ Nech sa páči, pán minister, môžete odpovedať.
V. Novotný, poslanec: (2006-12-12):
Druhá otázka je problém, lebo, viete, keď je jedna zdravotná poisťovňa v štáte a funguje systém dobre alebo je ešte pripoistenie, prosím, je to iný model. My sme išli v deväťdesiatych rokoch modelom plurality zdravotného poistenia. A teraz to ako chceme urobiť naspäť? Viete, z jednej poisťovne sa pluralita dá urobiť, ale z plurality urobiť jednu poisťovňu, to sa volá znárodnenie. Ináč sa to urobiť nedá. Ako urobíme z rybacej polievky naspäť rybník, akvárium? To už celkom nejde, protismer. (Potlesk.) A čo sa týka pani poslankyne Tóthovej, ja musím povedať len toľko, že, viete, my sme mali víziu, ktorá spočívala v tom, že chceme oddlžiť systém, stransformovať poskytovateľov, stransformovať poisťovne na najefektívnejšiu formu a potom pustiť súťaženie medzi týmito zdravotnými poisťovňami a medzi týmito poskytovateľmi. Vláda, ktorá prišla po parlamentných voľbách, zasiahla do systému tak, že zastavila transformáciu a nepovedala načo a zaviedla ochranu pred exekúciami. Považujeme to za nesystémový krok. A druhá vec je. Je ústava porušená alebo nie je porušená? To mám povedať ja ako lekár renomovanému ústavnému právnikovi? Ústava predsa nemôže byť zneužitá podľa toho, či je to teraz vhodné alebo nie. Je porušená ústava alebo nie je porušená ústava?
Kollár, Boris, predseda NR SR (2021-06-22):
S ďalšou faktickou poznámkou vystúpi pán poslanec Kočiš, nech sa páči. (Krátka pauza.) Treba sa ešte raz zapnúť, pán poslanec. (Krátka pauza.) Nejde vám to?
Laššáková, Jana, podpredsedníčka NR SR (2013-10-18):
Ďakujem pekne, pán minister. Poprosím vás, zaujmite miesto určené pre navrhovateľov. Dávam slovo spravodajkyni z ústavnoprávneho výboru Viere Kučerovej, aby informovala Národnú radu o výsledku rokovania výboru. Nech sa páči, pani spravodajkyňa, máte slovo.
Šimečka, Michal, podpredseda NR SR (2024-02-13):
Ďakujem veľmi pekne. Do rozpravy sa teraz prihlásila pani ministerka. Prosím, máte slovo, ale k pultu.
Laššáková, Jana, podpredsedníčka NR SR (2014-12-03):
Pán poslanec Kadúc, chcete reagovať? Nech sa páči. Bolo sa treba prihlásiť.
Lukáč, Jozef, poslanec NR SR (2020-09-23):
Chcem oznámiť členom výboru pre verejnú správu a regionálny rozvoj, že výbor zasadne zajtra 8.30.
Grausová, Natália, poslankyňa NR SR (2017-06-20):
Vážený pán predsedajúci, pán spolitizovaný prokurátor Čižnár, generálny prokurátor Čižnár, kolegyne, kolegovia, poslankyne, poslanci, pán spolitizovaný a závislý generálny prokurátor Čižnár, k vašej správe by sa dalo veľa hovoriť, ja som si vybrala dve, vlastne tri otázky, ktoré vám chcem položiť. Po prvé. Spomenuli ste extrémizmus a rasovo motivované trestné činy, chcem sa pozastaviť pri tých rasovo motivovaných trestných činoch, činoch. Keď občan cigánskeho pôvodu napadne bieleho Slováka, keď arabský alebo pakistanský moslim, alebo Afričan, ktorých vláda plánuje navláčiť do Slovenskej republiky v tisícoch, keď takýto človek napadne belocha a kresťana na Slovensku, budete to tiež kvalifikovať ako rasovo motivovaný čin spáchaný z nenávisti k rase, k národu alebo k náboženstvu? A ak nie, tak prečo? Žiadam od vás priamu a jasnú odpoveď na túto otázku. Ďalej, druhá otázka. Spomenuli ste komunizmus ako zločineckú ideológiu, s tým sa naozaj dá súhlasiť. Ja však mám informáciu, že pri návrhu o zrušení Ľudovej strany Naše Slovensko jedným z vašich tzv. poradcov bol aj súdruh Pavol Mešťan, ktorý je momentálne riaditeľom Židovského múzea, ktorý bol mimoriadne aktívny za bývalého komunistického Česko-Slovenska. Ide o bývalého komunistického pedagóga a hlavného normalizátora na Slovensku, teda ktorý bol považovaný za silného normalizátora v Slovenskej republike. Profesúru získal Pavol Mešťan na Vysokej straníckej škole Ústredného výboru Komunistickej strany v Bratislave, kde aj prednášal ako pedagóg, prednášal vedecký komunizmus, presadzoval tvrdú stranícku líniu a prenasledoval tzv. revizionistov a antikomunistov. Preto žiadam od vás priamu a otvorenú odpoveď, nechali ste sa ovplyvniť aj názormi a postojmi komunistu, normalizátora súdruha Mešťana? Ak áno, viete vy potom, čo hovoríte, viete vôbec, čo robíte? Dá sa vám veriť ako človeku, ako prokurátorovi? Ale, a ešte k tomu, keďže tu padla v rozprave, a teda vo faktických poznámkach otázka slovenského štátu, ja neviem, či vy viete rozlišovať, ale slovenský štát nebol fašistický, nebol vojnový, pretože vznikol v čase mieru, a ide, bol to štát autoritatívny a to je veľký rozdiel. Plánujete ako prokurátor, je rozdiel medzi, teda je rozdiel medzi štátnosťou a je rozdiel medzi režimom? Ja si myslím, že vy ako generálny prokurátor by ste toto mali vedieť rozlíšiť. Chcem sa vás opýtať, plánujete odsúdiť takto isto ako slovenský štát, slovenskú štátnosť, plánujete takto odsúdiť komunistické Česko-Slovensko, komunistickú Česko-slovenskú republiku ako štát, mienite Česko-, bývalú Česko-slovenskú republiku riešiť trestnoprávne? Takže chcem sa ešte vrátiť aj k tomu, že zákon Lucie Žitňanskej a aj vy vaším návrhom prispievate na rozpustenie Ľudovej strany Naše Slovensko, prispievate k veľkým dielom k vytvoreniu novej tvrdej totality, ktorá bude možno oveľa väčšia, ako bola v 50. rokoch minulého storočia. Ste si toho vôbec vedomí? Viete si to vy, dokážete o tom vôbec rozmýšľať, dochádza vám to? Ste schopný, aby vám to vôbec došlo? Ďakujem.
Mezenská, Helena, poslankyňa NR SR (2013-06-27):
Pôvodne som neplánovala ani ja sa zapojiť do tejto debaty, pretože moje hlasovanie v tomto smere by bolo jednoznačné. Zahlasovala by som za tento návrh, pretože ja ho považujem, ako to tu aj počúvam v tejto konfrontácii a v rozprave, za progresívny návrh, pretože sleduje prirodzenosť bytia, vývinu, potrieb jednotlivca, a páči sa mi hlavne v tom, že dáva možnosť výberu pre tých, ktorí chcú postupovať za pomoci štátu, za pomoci inštitúcií, ktoré vstupujú do tohto procesu rozhodovania o ukončení manželstva. Tí, ktorí chcú riešiť veci formálnou cestou. Rovnako však dáva aj možnosť výberu pre tých, ktorí si chcú samostatne rozhodovať o tom, či zotrvajú v manželskom zväzku a sú schopní a pripravení sa dohodnúť o ukončení manželstva na neformálnom základe dohodou. Takže za tento návrh ja zahlasujem.
J. Vaľová, poslankyňa: (2007-12-12):
Nemyslím si, že to, čo ste povedali pred chvíľou, že teda tým, že sa nikto za klub neprihlásil do rozpravy, tak hodnotíte nejakú iniciatívu. Ja si myslím, že to nie je vždy iba o rozprave. Kolegovia, viem, že kričíte, ale ja vám poviem aj meno tejto pani, takže možno si odskočila na obed alebo na toaletu. (Smiech v sále.) Ja neviem, čo je na tom smiešne. Lebo vy sa vždy smejete zo všetkého. Ale ja o tom viem, že tu má sedieť inžinierka Ľubica Šaler, ktorá pozorne túto petíciu sleduje (hlasy v sále), takže by som chcela povedať. Ja viem, že opozícia hodnotí iba to, či sa niekto prihlási do rozpravy, alebo neprihlási. Pretože to je ich aktivita. Ale ja si myslím, že nie je to len o prihlásení do rozpravy, ale je to o tom, že určite tieto poznatky z petície budú na ministerstve pozorne zvažovať. A čo sa týka toho, stále opakujete, že je chybou otvorenie druhého piliera. Ale ja vám opakujem, že váš otec reformy pán Kaník povedal, že to nie je chyba a že to reforme prospeje. Tak vy si navzájom oponujete. Oponujete vlastne tvorcovi vynikajúceho dôchodkového poistenia v druhom pilieri.
Pellegrini, Peter, predseda NR SR (2015-03-12):
Ďakujem pekne, pán minister. Druhú otázku na vás položil pán poslanec Pavol Zajac a tá znie: „Vážený pán minister, od nešťastia pri Kurimanoch, pri ktorom zahynuli štyria ľudia, uplynulo už 28 mesiacov, no doteraz nie sú známe žiadne výsledky šetrenia. Aký je súčasný stav vyšetrovania nešťastia pri Kurimanoch, kedy bude ukončené vyšetrovanie a vznesené obvinenie za smrť robotníkov?“ Nech sa páči, pán minister, môžte odpovedať.
Martvoň, Anton, poslanec NR SR (2015-06-23):
Ďakujem pekne. Pán premiér, ďakujem veľmi pekne za vystúpenie, myslím si, že všetci, aj opozícia vám dá za pravdu, že s tými kvótami sa nič nevyrieši, len musia tu robiť trošku také politikum. Mňa osobne ale zaujala vaša myšlienka ohľadom tých bezpečných zón. Myslím si, že to by mohlo byť určité strategické riešenie, s ktorým by Slovenská republika mohla prísť v rámci Európskej únie, dokonca ak by tie bezpečnostné zóny boli alebo mali postavenie nejakých vysunutých azylových centier na tom území Afriky alebo v tých problémových štátoch, kde by dokonca o azyl mohli požiadať aj ľudia, ktorí nemajú peniaze na to, aby zaplatili nelegálnym v podstate pašerákom a mohli by teda na tom území v Afrike požiadať o azyl. Dotklo by sa to možno pozitívne aj množstva kresťanov, ktorí sa takto nemôžu dostať do Európskej únie, tak myslím si, že toto by mohlo byť konštruktívne riešenie. A radšej tých 6-tisíc eur na jedného azylanta by Európska únia mohla dávať práve do vytvorenia týchto vysunutých azylových centier na území Afriky, kde by povedzme aj tí azylanti, ktorí sa tu nelegálne dostanú, by mohli byť prepravovaní a tam umiestňovaní, kým sa nerozhodne o ich azyle ako takom. No a čo sa týka nelegálnych ekonomických migrantov, plne s vami súhlasím, že treba aj takúto kategóriu rozlišovať a voči takýmto, si myslím, že mal byť zvolený prístup, ako majú Spojené štáty americké alebo Kanada, že prvým lietadlo sú nelegálni ekonomickí migranti poslaní naspäť do krajiny, z ktorej prišli. (Potlesk.)
M. Číž, podpredseda NR SR: (2009-04-21):
(Hlasovanie.) Prítomných 141 poslancov, za návrh 61 poslancov, proti 30 poslancov, zdržalo sa 48 poslancov, nehlasovali 2. Konštatujem, že Národná rada nebude pokračovať v rokovaní o tomto návrhu zákona. Ďakujem spravodajcovi. Teraz prosím poslankyňu, ktorú navrhol navrhnutý gestorský výbor, pre zdravotníctvo, pani poslankyňu Darinu Gabániovú, aby uviedla hlasovanie v prvom čítaní o návrhu poslancov Národnej rady Slovenskej republiky Ľudmily Muškovej a Štefana Zelníka na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov  znení neskorších predpisov (tlač 1030). Pani poslankyňa, máte slovo.
Blanár, Juraj, podpredseda NR SR (2023-05-05):
Pani spravodajkyňa? Nie. Takže prerušujem rokovanie o tomto bode programu a hlasovať o ňom budeme v utorok o jedenástej hodine. Ďakujem pánovi navrhovateľovi a pani spravodajkyni a pristúpime k prvému čítaniu návrhu poslancov Richarda Takáča, Juraja Blanára, Ladislava Kamenického a Borisa Suska na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov. Je to parlamentná tlač 1646, návrh na pridelenie výborom je pod číslom 1709. Za skupinu poslancov tento návrh v pléne uvedie pán poslanec Richard Takáč, ktorému udeľujem slovo. (Rokovanie o návrhu poslancov Národnej rady Slovenskej republiky Richarda Takáča, Juraja Blanára, Ladislava Kamenického a Borisa Suska na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 1646.)
Sulanová, Magdaléna, poslankyňa NR SR (2021-02-03):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákone, zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2005-06-23):
(Hlasovanie.) 141 prítomných, 124 za, 1 proti, 16 sa zdržalo. Návrh zákona Národná rada Slovenskej republiky schválila. Prosím pána poslanca Abelovského, aby z poverenia ústavnoprávneho výboru predložil Národnej rade návrhy hlasovaní o vládnom návrhu zákona o poskytovaní právnej pomoci osobám v materiálnej núdzi a o doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. (tlač 1108). Poradové číslo návrhu je 43. Nech sa páči, pán poslanec. M. Abelovský, poslanec: Ďakujem, pán predseda. Vážené panie poslankyne, páni poslanci, v rozprave vystúpila len pani poslankyňa Majdová, ktorá mala procedurálny návrh a navrhla, aby sme zo spoločnej správy o bodoch 2, 5, 8, 10 a 22 hlasovali osobitne, porozumel som, že o každom z nich aby sme hlasovali osobitne.
Figeľ, Ján, podpredseda NR SR (2015-11-24):
Ďakujem pekne. Na vystúpenie pána poslanca Matejičku je jedna faktická. Nech sa páči, Pavol Zajac.
Pellegrini, Peter, predseda NR SR (2015-10-21):
Pán poslanec Hlina.
Jílek, Rastislav, poslanec NR SR (2020-09-22):
Ja by som dal do pozornosti len šetrenie výdavkov, keď Banskobystrický samosprávny kraj riadil pán Marian Kotleba, sľuboval pred jeho zvolením ušetrenie 42 mil., zo 42 mil. na 27 mil., teda ušetriť 15 mil. na platoch, výsledok bol taký, že platy narástli o 9,5 %, cca 4 mil. eur. Takže to len takto do pozornosti.
Blanár, Juraj, podpredseda NR SR (2022-06-23):
Teraz udeľujem slovo pani poslankyni Šebovej a po nej vystúpi pani poslankyňa Bittó Cigániková. Nech sa páči, pani poslankyňa Šebová.
Gy. Bárdos, poslanec: (2001-12-19):
J. Migaš, predseda NR SR: Ďakujeme. Pán poslanec Ladislav Orosz, predseda ústavnoprávneho výboru. L. Orosz, poslanec: Ďakujem pekne. Vážený pán predseda, vážené kolegyne, kolegovia, dovoľte mi v mene najčastejšie zasadujúceho výboru tohto parlamentu zaželať vám veľa krásneho, príjemné sviatky, veľa zdravia, šťastia, úspechov osobných i pracovných v Novom roku a zároveň si dovolím pozvať členov tohto výboru na mimoriadne a posledné zasadnutie v tomto kalendárnom roku so začiatkom o 12.45 hodine. J. Migaš, predseda NR SR: Ďakujeme. Pán poslanec František Mikloško, predseda Klubu poslancov KDH.
Sedlák, Justín, poslanec NR SR (2024-06-12):
Ďalej pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím hlasovať o bodoch 1 až 8 spoločnej správy spoločne s odporúčaním gestorského výboru schváliť.
Hort, Milan, podpredseda NR SR (2011-10-19):
Vážené panie poslankyne, vážení páni poslanci, prajem vám príjemný deň. Dovoľte, aby som otvoril štvrtý rokovací deň 24. schôdze Národnej rady. O ospravedlnenie neúčasti na dnešnom rokovacom dni nepožiadal nikto. Skôr ako pristúpime k druhému čítaniu o vládnom návrhu zákona o zastúpení Slovenskej republiky v Eurojuste, vás chcem informovať, že, poprosím, keby ste to povedali aj svojim kolegom, o 11.00 hodine budeme hlasovať o troch zákonoch, ktoré sme prerokovali včera do 19.00 hodiny. A predpokladám, že o 11.00 hodine bude schválené aj postúpenie zákona do druhého a tretieho čítania, ktorý sme prebrali o bankách, a potom budú sedieť výbory, ktorým bol tento zákon pridelený. Teraz budeme pokračovať zákonmi, ktoré predkladá pani ministerka spravodlivosti, ktorú vítam na rokovaní Národnej rady, a prvý z nich je, ako som už spomínal, vládny návrh zákona o zastúpení Slovenskej republiky v Eurojuste . Máte ho pod tlačou 451 a spoločnú správu výborov máte ako tlač 451a. Poprosím vás, pani ministerka, aby ste vládny návrh zákona odôvodnili. Nech sa páči.
Košútová, Magda, poslankyňa NR SR (2013-02-05):
Ďakujem. Pán predseda, dajte, prosím, hlasovať o šiestom pozmeňujúcom návrhu pána poslanca Fecka.
Hrnčiar, Andrej, podpredseda NR SR (2019-10-24):
Nech sa páči, pán poslanec Špánik.
Hrnčiar, Andrej, podpredseda NR SR (2018-09-18):
Pán poslanec Beluský.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 133, za 132, proti nikto, zdržal sa 1, hlasovali všetci prítomní. Konštatujem, že sme schválili návrh novely zákona č. 440/2015 Z. z. o športe. Pristúpime k hlasovaniu o bode 44 programu, je to prvé čítanie o návrhu poslanca Linharta na vydanie zákona, ktorým sa mení a dopĺňa zákon č. 152/1995 Z. z. o potravinách (tlač 221). Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Tomášovi Šudíkovi, aby hlasovanie uviedol. (Ruch v sále a zaznievanie gongu.) Pán poslanec. (Hlasovanie o návrhu poslanca Národnej rady Slovenskej republiky Patricka Linharta na vydanie zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 221.)
J. Jasovský, poslanec: (2002-07-03):
Hovoríš o populistických vystúpeniach, pán poslanec. Nože dajme nezávislej komisii Žilinskej univerzity posúdiť moje vystúpenie a tvoje vystúpenie. (Smiech.) ( Potlesk.) Skúsme, ktoré je populistické a ktoré bolo postavené na reči čísiel. Ja som moje dnešné vystúpenie čerpal z dnešnej Pravdy, z dnešnej Národnej obrody a z ďalších denníkov. Používal som čísla a fakty, ktoré boli uvedené v denníkoch, a nie sú to denníky, ktoré patria nám, našej opozícii. Sú to denníky, to sú denníky, prečítajte si. Ak viete čítať, páni poslanci, prečítajte si tieto denníky a podčiarknite si, prosím to, čo je v nich uvedené, a budete prekvapení, čo už píšu naše denníky. Dva mesiace alebo dva a pol mesiaca pre voľbami. Pán poslanec, si z hospodárskeho klubu, takže reči čísiel by si mal rozumieť, a ja som teda veľmi prekvapený, že je populizmom 560 000 nezamestnaných ľudí, je populizmom 12 % ľudí, ktorí žijú na hranici biedy, že je populizmom ohrozovanie zdravia a života obyvateľov v tomto štáte, lebo zdravotníctvo plodí dlhy mesačne miliardu korún. Že je rozpočtový deficit, že je oslabovanie meny. To sú všetko populistické kroky, snáď opozície? Bohužiaľ, to sú kroky vašej vlády, ktoré vedú k negatívnej populite vašej vlády a prejavuje sa to, chvalabohu, aj v reči čísiel, v reči preferencií vašej strany, strany, do ktorej ste sa aj vy len poprisúvali, dostali ste sa počas tohto volebného obdobia a trápite sa tým, aby ste boli na kandidátkach. Pán predseda vlády, vy ste ma napadli v televízii Markíza, že tu dnes vystupujem preto, aby som získal miesto na kandidátke hnutia. Musím vám povedať, že kandidátka je uzatvorená už veľmi dávno a dodnes sa nezaujímam o to, ktoré miesto mám na tejto kandidátke, pretože nežijem so strachom z toho, či budem alebo nebudem na politickej kandidátke. Vedel som sa 30 rokov živiť aj iným spôsobom. Ale, pán poslanec, pre brvno, alebo pre triesku nevidí brvno vo vlastnom oku. Ak teda hovorí o tom, čo robí opozícia a ako vyzerá súčasná opozícia v tomto štáte. Hovorí o tom, že odvolávanie vlády je vizitkou opozície. A čou vizitkou, preboha, to má byť, keď vy nemáte odvahu a nikdy nebudete mať odvahu na to, aby ste túto vládu odvolali! Ale výsledky tejto vlády naozaj svedčia o všetkom, ale nechcem blokovať priestor mojim kolegom, ktorí ešte budú vystupovať. Ďakujem pekne.
A. Belousovová, podpredsedníčka NR SR: (2008-10-22):
Otváram všeobecnú rozpravu. Do rozpravy som nedostala žiadnu písomnú prihlášku, preto sa pýtam, či sa chce niekto prihlásiť do rozpravy ústne. Ústne sa do rozpravy neprihlásil nikto. Uzatváram možnosť podania ústnych prihlášok do rozpravy. Zároveň vyhlasujem všeobecnú rozpravu za skončenú. A prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Rudolfa Pučíka, Maroša Kondróta a Mariána Kovačócyho na vydanie zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení zákona č. 330/2007 Z. z. a mení zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov . Návrh zákona ste dostali ako tlač 794, návrh na jeho pridelenie na prerokovanie výborom je v rozhodnutí č. 806. Teraz má slovo pán poslanec Marián Kondrót, ktorý návrh zákona uvedie.
Kollár, Boris, predseda NR SR (2022-11-09):
Nebude sa to týkať, lebo také mám ja... (Povedané so smiechom, smiech a ruch v sále.) Ani gastru sa nepomôže, lebo mám aj gastro. A keď si otvorím škôlku, tak ani školy nedostanú. (Ruch v sále.) Nech sa páči, pán minister.
Grendel, Gábor, podpredseda NR SR (2022-05-10):
Ďakujem, pán poslanec. Prosím teraz spoločnú spravodajkyňu z výboru pre obranu a bezpečnosť pani poslankyňu Annu Zemanovú, aby podala správu o výsledku prerokovania návrhu vo výboroch a návrh uznesenia Národnej rady.
Spišiak, Jaroslav, poslanec NR SR (2023-12-20):
Ďakujem za slovo. Ja osobne sa nepovažujem za experta na zdravotnú politiku, sa spolieham na expertov, ktorí sú moji kolegovia, ktorí sú po jednom počte zastúpení v opozičných radoch. V každom poslaneckom klube je ich viac vyslovených expertov na zdravotnú politiku, ktorých si rád vypočujem a dám na ich názor. Čiže ako laik som sa tiež pozrel na ten návrh rozpočtu a v podstate mi nehovoril nič konkrétne ako občanovi, že či to zdravotníctvo bude v lepšej kondícii, kde sa to rozvinie a tak ďalej. V podstate nič. Tak som mal taký zlý pocit z toho, že sa do toho nerozumiem, ale tu som zistil, že ani tí vyslovení odborníci z toho nemajú nič. Tak potom usudzujem, že ten návrh rozpočtu je zrejme fakt nejaký nekorektný, nepresný, neadekvátny. Ale faktická poznámka k rečníkovi. Zaujalo ma hlavne to, že naznačil konkrétne aj v hodnotách, aj v objektoch, že kde sú tie náklady zbytočné, bezkoncepčne sa navrhuje ich míňanie tak, že sa vlastne len minú a do budúcna neprinesie táto investícia viac-menej nič, lebo neni premyslený postup krokov a investícií, ktoré by mohli byť efektívne využité v tom smere, v jakom sú vynakladané. Takže veľmi pekne ďakujem expertom všetkým zo strany opozície, ktorí sa k tomu vyjadrujú, a je mi ľúto, že experti z koalície zatiaľ k tomu nepovedali nič. Ďakujem.
Danko, Andrej, predseda NR SR (2016-12-07):
Ďakujem. Pán poslanec Milan Krajniak.
Pčolinský, Peter, podpredseda NR SR (2023-03-23):
Ďakujem. Len upozorňujem, pán poslanec, že vystúpenie v rozprave vždy musí skončiť prečítaním návrhu. Najprv odôvodnenie, potom pozmeňovák a musí byť koniec. Ďakujem pekne. Všetko je okej. Vyhlasujem všeobecnú rozpravu... Pán navrhovateľ nechce záverečné slovo. Pán spravodajca, hlasovanie je v utorok 11.00 h. Prerušujem rokovanie o tomto bode programu. Keďže pán poslanec Čekovský už odišiel, tak asi to ukončíme. Čiže chcem len upozorniť pánov poslancov, ja prečítam narýchlo, ráno pokračujeme pánom poslancom Čekovským, Galek, Zemanová, Igor Matovič, Milan Vetrák a ďalší. A nakoľko ja schôdzu vediem ráno, upozorňujem, že ja chodím na čas. To znamená, začneme 9.00 h. Upozorňujem poslancov a prosím ich, aby tu ráno boli. Pokiaľ nebudú, body im prepadnú. Ďakujem pekne, prerušujem rokovanie. (Predsedajúci telefonuje služobným telefónom.) Takže, bol som upozornený, že máme, bol som upozornený... (Predsedajúci dokončil informáciu mimo mikrofónu.) (Prerušenie rokovania o 19.01 hodine.) 150
P. Hrušovský, podpredseda NR SR: (2001-09-20):
(Hlasovanie.) Prítomných 132, za návrh 49, proti 58, zdržalo sa 23, nehlasovali 2. Bod 2 sme neschválili.
K. Tóthová, poslankyňa: (2005-05-25):
Ale, opakujem, pani poslankyňa, nemôžem súhlasiť s tým, že ak nie sú finančné nároky v závere zákona, tak že to nemôžeme dať ako povinnosť obciam. Ak ste mali takýto motív, tak myslím, že bolo rozumnejšie žiadať, aby sa do zákona dalo finančné vyčíslenie. Opätovne zdôrazňujem, že toto ustanovenie možno doplniť tým, že bude platné a účinné až od januára 2006. A potom odpadá vaša námietka. Ale rozhodne podľa môjho názoru je to dôvodné dať ako povinnosť. A ešte by som prosila, zabudla som pri svojom vystúpení požiadať, aby bod 57 išiel na osobitné hlasovanie, myslím, pán poslanec Brocka, bod zo spoločnej správy. Buďte tak dobrý, toto moje želanie, keď som ho zabudla povedať pri vystúpení, doplniť, pretože všetko, čo som uviedla vo svojom vystúpení, vlastne smerovalo k tomu.
A. Belousovová, podpredsedníčka NR SR: (2010-02-02):
Otváram všeobecnú rozpravu. Do rozpravy som nedostala žiadne písomné prihlášky. Pýtam sa, či sa chce niekto prihlásiť do rozpravy ústne. Keďže sa do rozpravy nikto neprihlásil, uzatváram možnosť podania ústnych prihlášok do rozpravy. Vyhlasujem rozpravu za skončenú. A prerušujem rokovanie o tomto bode programu. Teraz budeme pokračovať prvým čítaním o vládnom návrhu zákona o službách na vnútornom trhu a o zmene a doplnení niektorých zákonov . Vládny návrh zákona má tlač 1408, návrh na jeho pridelenie na prerokovanie výborom je v rozhodnutí č. 1459. Prosím pána ministra Jahnátka, aby vládny návrh zákona uviedol. Nech sa páči.
P. Hrušovský, podpredseda NR SR: (2001-12-06):
(Hlasovanie.) Prítomných je 112 poslancov, za 36, proti 55, zdržalo sa 19, nehlasovali 2. Návrh sme neschválili.
Andrej, Hrnčiar, podpredseda NR SR (2016-10-12):
Ďakujem. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 178. Spoločná správa výborov má tlač 178a. Prosím ministra financií, aby vládny návrh zákona odôvodnil.
Blaha, Ľuboš, podpredseda NR SR (2024-04-16):
Pán poslanec, na vaše vystúpenie reaguje, reagujú štyria poslanci. Ako prvý pán poslanec Marek Lackovič, nech sa páči.
P. Farkas, poslanec: (2001-10-05):
V rozprave ako prvý s pozmeňujúcimi návrhmi, dohromady 9, vystúpil pán poslanec Delinga. Teraz odporúčam hlasovať o jeho návrhoch takto: o bode 2, 3 a 7 spoločne a o ostatných bodoch 1, 4, 5, 6, 8 a 9 tiež spoločne. Súhlasí s tým pán predkladateľ? (Odpoveď poslanca.) Ďakujem. Tak teraz odporúčam hlasovať o bodoch 2, 3 a 7 s odporúčaním schváliť ich.
Pellegrini, Peter, predseda NR SR (2015-12-02):
Prezentujme sa a hlasujme o tomto návrhu. (Hlasovanie.) Prítomných 128 poslancov, za hlasovalo 39, proti boli 4, zdržalo sa 82 poslancov, nehlasovali 3. Tento návrh sme neschválili. Pani poslankyňa, ešte, prosím, uveďte hlasovanie v prvom čítaní o návrhu skupiny poslancov na vydanie ústavného zákona, ktorým sa dopĺňa ústava (tlač 1838). (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 1838.)
Laššáková, Jana, podpredsedníčka NR SR (2012-10-18):
Pani poslankyňa Košútová.
Ferenčák, Ján, poslanec NR SR (2020-04-02):
Ďakujem, ja sa krátko len vyjadrím. Ďakujem pánovi poslancovi Dostálovi, že hodnotil, že ten pozmeňujúci návrh, ktorý je, tak sfunkčňuje a stransparentňuje daný spôsob, pretože to mi tam chýbalo, a vidí, že záujmom je jednoducho pomôcť túto situáciu riešiť a nielen hľadať, by som povedal, nejaké skulinky a potom na nich poukazovať. Takže myslím si, že v tomto je jedno, kto kde sedí, ale môžme nájsť spoločnú reč. Ale chcem len vás všetkých upozorniť, s čím ja som aj vystúpil, toto bol apel ZMOS-u a tým, že im neumožníme to tretie, štvrtý bod, keď to pôjde preč, tak my jednoducho znemožníme malým a stredným obciam fungovanie. Toto nie je pre mestá. Ja ani toto nevyužijem ako primátor. Ja zvolám zastupiteľstvo, lebo to viem zariadiť. Toto je o malých a stredných obciach. Ja som sa chcel ich zastať, pretože ma o to požiadali, aby to tam bolo. Len mi tam chýbalo to doplnenie, ako to tak sprevádzkovať. Nie je to ideálne, ale jednoducho im umožníme riešiť veci. Ďakujem.
Laurenčík, Milan, podpredseda NR SR (2020-12-02):
Pán poslanec Štefan Kuffa.
Sulík, Richard, podpredseda vlády a minister hospodárstva SR (2022-03-17):
Pán poslanec Suja, vaša posledná veta bola, že sme tu rozprúdili vášne, no rozvášnili ste sa tu (povedané so smiechom) najmä vy, možno kolegovia, však všetci ostatní sú úplne kľudní a možno ste taký samonasierací typ, to neviem, ale myslím si, že Ondrej Dostál nám to veľmi dobre a zrozumiteľne vysvetlil, a za seba chcem povedať, že na vláde, keď sme toto riešili, tak ja som vôbec nerátal s tým, že chcete podpo... že by ste podporili čo len časť nejakého zákona, vôbec mi to nenapadlo. (Reakcia z pléna.) Veď v poriadku, však nechodím sem do parlamentu, budem to vedieť nabudúce, samozrejme, som rád, keď zákon má čím širšiu parlamentnú podporu, je to aj silný signál do spoločnosti, ja som napr. s tým nerátal, ale ešte raz, ako vám aj Ondrej Dostál prečítal, toto nie je návrh zákona na pomoc obyvateľom, občanom Ukrajiny utekajúcim na Slovensko, toto je návrh zákona o niektorých ďalších opatreniach v súvislosti so situáciou na Ukrajine, a aká je tam situácia teraz, tak v súvislosti s touto situáciou je primeraná, pre mňa osobne žiaduce a nevyhnutné podporiť alebo posilniť aj ochranu našej východnej hranice, sme členmi NATO, chvalabohu, a viem, že medzičasom veľká väčšina obyvateľstva chce byť v NATO, a to je dobre, lebo nebolo to vždy tak. Viem, že vy ste proti členstvu v NATO, je to vaše dobré právo, no ale tak, my teraz predkladáme tie zákony a čiste z pragmatického hľadiska tak dali sme to do jedného. Ja som tušil, už len tá rozprava, ktorá tu teraz trištvrte hodiny prebiehala, nemusela byť, kebyže toto viem, tak možno by som kolegom navrhol, skráťme to, ale menej času by to aj tak netrvalo. No a povedali ste teda, to bol asi, vy pán Mazurek, že nejakým prílepkom vojenské veci k pomoci matkám, ale jedno aj druhé súvisí so situáciou na Ukrajine. A posledná vec, na ktorú chcem v krátkosti reagovať, teda že namiesto týchto prílepkov sme mali, teraz citujem vás, pán Mazurek, „predstaviť nejakú pomoc ťažko skúšanému slovenskému národu“, tak to bude hneď v tom ďalšom skrátenom konaní, ktorý predkladám ja, teda ktorý je z MH, a tam teda, dúfam, že nenájdete nič, čo by len vzdialene mohlo súvisieť s NATO, a že to druhé podporíte, ale to vyslovím... to vysvetlím a obhájim potom. Ďakujem pekne za pozornosť.
Ďuriš Nicholsonová, Lucia, podpredsedníčka NR SR (2017-05-12):
Na vaše vystúpenie zareaguje s faktickou poznámkou pán poslanec Gröhling, nech sa páči.
Matovič, Igor, poslanec NR SR (2024-09-26):
Pán poverený predseda Národnej rady, dávam teda najprv procedurálny návrh a potom by som si ho dovolil odôvodniť. Procedurálny návrh znie, že teda keď už sa tak strašne ponáhľate domov a tak rýchlo potrebujete v zrýchlenom konaní ožobráčiť ľudí a mať už za tým, aby teda potom ste už mohli niekde si užívať jarmoky a fotiť sa s tými ľuďmi, ktorých okradnete, tak nechajte tu nás opozíciu a, prosím vás, odhlasujte nám, aby sme sa tu mohli rozprávať o vašich zločinoch, ktoré idete spáchať voči ľuďom, aspoň do soboty do večera, do nedele do večera, my sme v opozícii tomu otvorení. My neberieme plat zadarmo, ako ho beriete vy. My neberieme plat za to, aby sme odhlasovali ožobráčenie ľudí a potom si robili s nimi fotky na jarmokoch. Takže, poprosím vás, dajte hlasovať, aby opozícia, alebo teda všetci sme tu mohli byť, vy tu nemusíte byť, ale kto chce, nech tu je. (Potlesk.)
Pellegrini, Peter, predseda NR SR (2015-02-04):
Prezentujme sa a hlasujme o zákone ako celku. (Hlasovanie.) Prítomných 137 poslancov, za hlasovalo 112 poslancov, zdržalo sa 25 poslancov. Konštatujem, že sme schválili vládny návrh novely zákona č. 120/1993 Z. z. o platových pomeroch niektorých ústavných činiteľov. Panie poslankyne, páni poslanci, chcem vás informovať, že pán poslanec Ľudovít Kaník požiadal o vypustenie návrhu poslancov Kaníka, Brocku, Mihála, Chrena a Jurinovej na vydanie ústavného zákona o ochrane starobných dôchodkov z programu 46. schôdze. Je to tlač 1281, bod 29 schváleného programu. A súčasne nás požiadal, aby sme zaradili tento návrh do návrhu programu nasledujúcej schôdze. Pýtam sa preto ešte, pán poslanec, či máte súhlas troch poslaneckých klubov. (Reakcia z pléna.) Ďakujem pekne. Môžete ich aj vymenovať? (Smiech v sále a reakcie z pléna.) Je všeobecný súhlas s takýmto návrhom na vypustenie a preloženie? (Súhlasná reakcia z pléna.) Ďakujem vám veľmi pekne. (Reakcia z pléna.) Konštatujem, že tento návrh sme schválili. Ďalej vás poprosím, aby sme si zobrali na vedomie informáciu, respektíve vyjadrili všeobecný súhlas s tým, že nás požiadal pán minister zdravotníctva, aby sme materiály, ktoré mal predkladať na rokovanie Národnej rady zajtra, aby sme ich prerokovali budúci týždeň vo štvrtok 12. februára o 9.00 hodine. Sú to body 17 až 19. To sú vládne návrhy zákonov, ako aj informácia o výstavbe novej nemocnice, ktorá je súčasťou. Je všeobecný súhlas? (Súhlasná reakcia z pléna.) Ďakujem veľmi pekne. Takže o týchto bodoch budeme rokovať vo štvrtok 12. februára o 9.00 hodine. Ak by sme, samozrejme, mali šancu skončiť rokovanie schôdze skôr, určite bude zaradené, tieto body potom na konci, na konci rokovania. Zároveň, kolegyne, kolegovia, teraz nechcem, aby ste sa vyjadrili všeobecným súhlasom, alebo prijali nejaké rozhodnutie, obracajú sa na mňa niektoré kolegyne a kolegovia s možnosťou opäť, v prípade potreby, skrátiť obedňajšiu prestávku. Nechám vám to na rozmyslenie a v prípade, že budete mať záujem o väčšinový súhlas, tak si to zajtra budete môcť odsúhlasiť. (Reakcia z pléna.) Keď nie, pokračujeme štandardne v rámci štandardných rokovacích hodín. Nechám to na vás, tá možnosť tu vždy pre vás je, ale rozhodujete si o tom sami. Ďakujem veľmi pekne. Vyhlasujem krátku prestávku do 17.30 h. Budeme pokračovať zákonom o odpadoch. Ďakujem. (Prestávka.) (Po prestávke.)
B. Bugár, podpredseda NR SR: (2004-09-07):
Dávam slovo poslancovi z navrhnutého gestorského výboru, ústavnoprávneho výboru, pánovi poslancovi Gáborovi Gálovi. Nech sa páči, pán poslanec.
Ďuriš Nicholsonová, Lucia, podpredsedníčka NR SR (2017-11-29):
Ďakujem veľmi pekne. Toľko záverečné slovo, prerušujem rokovanie o tomto bode programu. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 151/2010 Z. z. o zahraničnej službe a o zmene a doplnení zákonov v znení neskorších predpisov . Vládny návrh zákona má tlač 693, informácia výborov má tlač 693a. Poprosím podpredsedníčku vlády a ministerku spravodlivosti Slovenskej republiky pani Luciu Žitňanskú, aby v zastúpení ministra zahraničných vecí a európskych záležitostí uviedla predmetný návrh zákona.
Vašečka, Richard, poslanec NR SR (2020-12-09):
Vážený pán predsedajúci, ďakujem za slovo. Vážené kolegyne, kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky spoločnú správu výborov o výsledku prerokovania zákona z 5. novembra 2020, ktorý bol vrátený prezidentkou Slovenskej republiky na opätovné prerokovanie Národnou radou Slovenskej republiky (tlač 346). Národná rada Slovenskej republiky schválila dňa 5. novembra 2020 zákon, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 269/2018 Z. z. o zabezpečení kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Prezidentka Slovenskej republiky podľa čl. 102 ods. 1 písm. o) Ústavy Slovenskej republiky vrátila Národnej rade Slovenskej republiky uvedený zákon na opätovné prerokovanie a vo svojom rozhodnutí z 25. novembra 2020 č. 6439-2020-KPSR uviedla dôvody, ktoré ju viedli k tomu, aby využila svoju právomoc, ktorá jej vyplýva z Ústavy Slovenskej republiky. Na základe toho predseda Národnej rady Slovenskej republiky rozhodnutím č. 334 z 25. novembra 2020 pridelil zákon z 5. novembra 2020 týmto výborom Národnej rady Slovenskej republiky: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určil Výbor Národnej rady Slovenskej republiky pre vzdelávanie, vedu, mládež a šport a súčasne určil lehotu na jeho prerokovanie. Výbory Národnej rady Slovenskej republiky prerokovali uvedený zákon v lehote určenej predsedom Národnej rady Slovenskej republiky. Výbory Národnej rady Slovenskej republiky k pripomienkam prezidentky uvedených, uvedeným v časti II spoločnej správy zaujali tieto stanoviská: Ústavnoprávny výbor Národnej rady Slovenskej republiky na schôdzi výboru dňa 26. novembra 2020 uznesením č. 186 a Výbor Národnej rady Slovenskej republiky pre vzdelávanie, vedu, mládež a šport na schôdzi výboru dňa 26. novembra 2020 uznesením č. 60 zhodne odporučili zákon schváliť v pôvodnom znení. Gestorský výbor na základe stanovísk výborov prijal odporúčanie pre Národnú radu Slovenskej republiky hlasovať: 1. o pripomienkach prezidentky Slovenskej republiky uvedených v časti II spoločnej správy v bodoch 1 až 14 spoločne s odporúčaním gestorského výboru ich neschváliť, 2. o zákone z 5. novembra 2020 ako celku, s odporúčaním gestorského výboru schváliť zákon v pôvodnom znení. Spoločná správa výborov bola schválená uznesením gestorského výboru č. 61 z 26. novembra 2020. Výbor ma určil za spoločného spravodajcu výborov, súčasne ma poveril informovať Národnú radu Slovenskej republiky o výsledku rokovania výborov a o stanovisku a návrhu gestorského výboru. Pán predsedajúci, ďakujem, skončil som, prosím, otvorte rozpravu, do ktorej sa na chvíľku hlásim ako prvý.